Tedd le a kést!
Az az álnok kígyó...
Elvágom a torkát.
Akkor inkább engem ölj meg!
Én csábítottam el.
Hazudsz.
Igazat mondok.
Nem Chiyoko a hibás.
Miért nem?
Miért hazudsz erről?
Ennyire védeni akarod őt?
- Ennyire jó volt vele a szex? - Ne kérdezz ilyen hülyeséget!
Megölöm azt a nőt!
Kazuko, állj le!
Köztünk mindennek vége.
POKOLRA JUTSZ
NYOLCADIK EPIZÓD
Kérem, várjon egy kicsit!
Érezze jól magát nálunk!
Üdvözlöm önöket! Hogy telik a napjuk?
Jindaiji Kaoru vagyok, és ez itt a Kaoru Show.
Köszönöm, hogy minket néznek. Lássuk, ki lesz a mai sztárvendégünk!
Shimakura Chiyoko! Jöjjön!
Köszönöm a meghívást!
Örülök, hogy látom.
Üdvözlöm! Rég találkoztunk.
Valóban régen volt.
Legutóbb négy évvel ezelőtt találkoztunk, igaz?
Olyan sok idő eltelt már azóta?
Az elmúlt négy évben
sok mindent átélt, nem igaz?
Igen. Sok minden történt.
Hogy vészelt át mindent?
Azt hiszem, az éneklés ereje segített.
Értem.
Az éneklés mentette meg az életét. Ez csodálatos!
Most hogy érzi magát?
Olyan érzés, mintha börtönből szabadultam volna.
Komolyan mondja?
Hallottam, hogy hamarosan új dala jön ki.
Igen. Ez lesz az első a saját ügynökségemmel...
Üdvözlöm!
Whiskey-t kérek.
Bourbont adhatok, vagy scotchot?
Mindegy, csak tisztán.
Máris hozom.
Nem kellene ezt csinálnia.
Még ha nehéz is elfelejteni egy férfit.
Bocsásson meg!
Láttam, mi történt a vendégházban.
Tudom, nem kellene beleavatkoznom,
de amikor az embert fájdalom éri,
először is össze kell szednie magát.
Nem szakítottak velem.
Ja, tényleg?
Az ellenkezője történt.
Nem látszik magán, de nagyon szókimondó, nem?
Egy idegennek könnyebb megnyílni.
A nő, akitől úgy volt, hogy el fog válni,
valójában...
a legjobb barátnőm.
Ellopta a legjobb barátnője férjét?
Szörnyű érzés volt a tudat, hogy fájdalmat okozok neki.
Amikor láttam, milyen boldogok voltak az esküvőn,
úgy döntöttem, abbahagyom, de...
Az ő szemszögéből
ez testesíti meg az égi holtidőt.
Az égi holtidőt?
A szanmeigaku asztrológiából van.
Az égi holtidő az, amikor elpártol magától a szerencse.
Maga valamiféle jósnő?
Igen.
Tulajdonképpen
jósnő vagyok.
Hű! Tényleg?
Tudna mondani pár szót arról, hogy mennyire illek össze vele?
Kérhetek egy tollat?
Igen.
Írja le a férfi nevét és a magáét is, valamint a születési idejüket!
Jó.
Értem.
Figyeljen rám, Ritsuko!
Jó.
A kettejük kompatibilitása
nagyon jó.
Szinte már túlzottan is.
Tényleg?
De tudnia kell,
hogy ennek jó és rossz oldala is van.
Amikor szerencsések, felerősítik egymást.
Amikor viszont pechesek,
lehúzzák egymást, és rontanak a helyzeten.
De...
maga az igazi probléma.
Most éppen az égi holtidő csúcsán van.
Maga is, és akivel kapcsolatba kerül, az is szerencsétlen eseményekre számíthat.
Szerencsétlen eseményekre?
Van rá esély...
hogy a férfi, akivel együtt van, öngyilkos lesz.
Vagy hogy a felesége követ el öngyilkosságot.
Misato? Az nem lehet...
A halál szerves része az égi holtidőnek.
Megvan rá az esély, hogy a halál önhöz is eljut.
Ami azt jelenti...
Azt mondja, hogy lehet, hogy Misato megöl engem?
A jóslataim statisztikákon alapulnak. Csak lehetőségeket mondok.
Mit tegyek?
Azt magának kell eldöntenie.
De...
Ha a tanácsomra kíváncsi,
előzze meg, hogy tönkretegyék egymást...
és vessen véget ennek!
Kérhetek még egy whiskey-t?
Máris adom.
- Jól van? - Igen.
- Óvatosan! - Rendben.
Jó sokat ivott.
Túlzásba vittem.
Sajnálom.
Ráadásul maga fizette a számlát.
Búcsúajándék.
Biztosan talál majd egy rendesebb férfit,
és boldog családja lesz.
Az jó lenne.
Elnézést, de én arra megyek.
Akkor vigyázzon magára!
Rendben.
Várjon!
Fogadja el ezt!
A hálám jeléül.
Már nincs szükségem rá.
Ajándéknak ez egy kissé túlzás.
Akkor...
tekintse fizetségnek a sorsfejtésért!
Amit ön csinál, az legalább ennyit ér.
Gondolja?
Ebben az esetben
hálásan elfogadom.
Jó. Viszlát!
Vigyázzon magára!
Köszönöm!
Az volt a kezdete Hosoki Kazuko jósnői karrierjének?
Igen.
Valami átkattant benne.
Rájött, hogy született tehetsége van a jósláshoz.
És ami még fontosabb, arra is, hogy ez jövedelmező üzlet.
Shimakura után a jóslást szemelte ki magának.
És az a bámulatos Kazukóban,
hogy ha kitűz maga elé valami célt, azt mindig eléri.
Előbb egy ismerős jósnő tanítványa lett, és az alapoktól kezdett el tanulni.
Ebből megtanulja a négypilléres sorsfejtés alapjait.
Köszönöm a segítségét!
Soha ne próbáljon felületes tudással jósolni!
A jóslatai megváltoztatják az emberek sorsát.
Legalább tízévnyi gyakorlással szerezhet megfelelő jártasságot.
Ezt észben tartom.
Amihez egy átlagembernek tíz év kellene,
azon ő egy év alatt átrágta magát.
Iszonyatosan keményen tanulhatott.
Nagyon jó a kompatibilitásuk.
Különösen testileg.
Ha összeházasodnak, biztos lesz a gyermekáldás.
Jósnőnek adva ki magát
boldog-boldogtalanon tesztelte a tudását.
Ez nagyon jó tapasztalatszerzés volt.
Elnézést! Jósolna nekünk is?
Persze.
Húsz éven át dolgozott az éjszakában, és megismerte az emberek vágyait.
Mit várnak az emberek a sorsfejtéstől?
Mit találnának izgalmasnak az olvasók? Mindenki másnál jobban tudta ezeket.
Aztán a kapcsolatai révén elérte, hogy kiadják a könyvét.
Természetesen ezzel nem ért véget a dolog.
A saját költségén turnézni indult, és mindenhol promózta önmagát.
Hírességeket vitt magával a klubjából, hogy odacsalogassa az embereket.
Köszönöm!
Pillanatok alatt eladott félmillió példányt.
Szép eredmény.
Jelenleg
a gyors gazdasági fejlődésnek köszönhetően
az országunk jelentős anyagi jólétben él.
De mi van a szellemi jóléttel?
Egyre több fiatalkorú kezd bűnözni,
és ártatlan nők, valamint gyermekek válnak erőszakos bűncselekmények áldozataivá.
A jóslataimmal szeretném jobbá tenni a világot.
Ennek eléréséhez
szeretnék még több könyvet írni, és még több embert elérni.
A legmélyebb tisztelettel kérem önöket,
hogy támogassanak ebben.
Békét hozni a jóslás erejével...
Maga olyan, mint Himiko királynő, aki a jövőbe látott.
Ne túlozzon!
Mondja, asszonyom, megjósolná nekem, hogy megnyerem-e a jövő évi választást?
Tele van a naptáram,
de kérem, hívjon majd fel!
Keresni fogom.
- Nagyon várom. - Itt van Yashiro úr!
Elnézést!
Már vártuk önt!
- Yashiro úr! - Yashiro úr!
- Figyelj! - Igen?
Ismered azt a férfit?
Tudom, hogy a könyvkiadásra most nehéz idők járnak.
- Éppen ezért... - Yashiro úr!
Igazán örvendek. Hosoki vagyok.
Részemről az öröm. Yashiro vagyok.
Yashiro úr, természetesen tudom, ki ön.
A Shigaku Társaság alelnöke is itt van. Ez elképesztő. Nagyon örülök, hogy látom.
Ismeri a szervezetünket?
Yasunaga Masataka alapította,
aki számos miniszterelnöknek volt a tanácsadója.
Japán legelismertebb tudományos szervezete.
Mindenki ismeri, aki ezen a területen dolgozik.
A megismerkedésünkre!
Yashiro úr!
Igen?
Szeretném szélesíteni a tudásomat,
és elmélyedni a hatcsillagos asztrológiában.
Ha nem bánja,
bemutatna esetleg Yasunaga úrnak?
Yasunaga úr kiemelkedő ember,
akivel óriási megtiszteltetés találkozni.
Ez nem ilyen egyszerű.
Hát persze.
Egy ilyen jelentéktelen nő, mint én...
Elbíztam magam.
Fél évvel később Kazuko feleségül ment Yasunaga Masatakához.
A jóslás után Yasunaga Masatakát szemelte ki magának.
Miután a felesége lett,
hatalmasat lépett felfelé a társadalmi ranglétrán.
Hogy tudta ezt elérni?
Azt én sem tudom.
El voltam foglalva a saját ügyeimmel.
Látogassa meg a Yasunaga családot! Yasunaga lánya biztos többet tud.
Üdvözlöm a kedves nézőinket!
Köszönjük, hogy minket néznek!
Fogadják szeretettel Hosoki Kazukót!
- Shin! - Igen?
Kérem a számlát.
MIYAZAWA OSAMU: TALÁLKOZHATNÁNK? HOSOKI KAZUKÓRÓL AKAROK BESZÉLNI.
Elment az esze? Milyen ügyvéd maga?
Pereljük be őket rágalmazásért, vagy kérjünk kártérítést! Oldja meg!
Ezeket csak a cikk megjelenése után lehet.
Akkor már késő lesz.
Nem a semmiért fizetem azt a borsos díját.
Érje el valahogy, hogy az a cikk ne jelenjen meg, érti?
Hogy merészeli ezt?
Az apám, Yasunaga Masataka
ebben a házban töltötte az élete második felét.
Megőriztük az egészet múzeumként.
Amikor először megkeresett engem,
nemet akartam mondani.
Bocsásson meg!
De aztán
elolvastam a könyvét.
Tessék?
És meggondoltam magam.
Éreztem, hogy milyen szeretettel nyúlt minden egyes karakterhez.
Nagyon őszinte könyv volt.
Köszönöm szépen!
Úgy éreztem,
ha ön írja a könyvet, akkor nem bánom, ha beszélgetünk.
Mindent elmesélek önnek
pontosan úgy, ahogy történt.
Hogy majd hogyan tálalja,
az már önön múlik.
Milyen ember volt az apja?
A mindennapok során
szeretett selyemkimonót hordani.
Szerette a finom, vékony anyagát, és hogy milyen könnyű benne mozogni.
Akárkivel is volt dolga,
pontosan ugyanolyan finomsággal bánt vele.
Soha nem próbálta ráerőszakolni másokra a nézeteit.
Soha nem fordított hátat még a legalacsonyabb rangúaknak sem,
és soha nem fűtötte bosszúvágy.
Az évek során mindenkit rabul ejtett a jelleme és a nyitott gondolkodása
miniszterelnököktől kezdve
a legnagyobb cégek vezetőiig.
Talán épp ez a nyitott szív volt az,
amin keresztül Hosoki utat talált hozzá.
Yasunaga úr!
Szeretnék bemutatni valakit.
Bemutatom Hosoki Kazukót.
Hosoki vagyok. Nagyon örülök, hogy megismerhetem.
Hosoki asszony nemrég adott ki egy sorsfejtéssel foglalkozó könyvet.
- Szerettem volna, ha... - Yasunaga úr!
Nagyon elegáns és kifinomult,
ahogy az italát fogyasztja.
Elragadó látvány.
Megengedi?
Apa!
Már eleget ittál.
Aki bölcs, ha már kótyagos is, örül.
Úgyhogy hadd váljak bölccsé ezzel a csészével!
Akkor
miért nem használja ezt?
Kazuko, ez már azért túlzás.
Remek ötlet. Töltsön nekem!
Hozzáértő kezei vannak.
Az elmúlt 20 évben night-clubokat vezettem.
Akkor miért írt könyvet a jóslásról?
Az ön könyve inspirált, A Ji csing és az élet.
Nagy hatással volt rám.
Úgyhogy megtanultam a négypilléres sorsfejtést,
amit a könyvében javasolt.
Ne hazudjon!
Ez az igazság. Minden erőmmel tanultam...
Az a könyv négy éve jelent meg.
A sorselemzés elsajátításához
kiemelkedő tehetség esetén is tíz év szükséges.
Aki éjszakai mulatókat működtet,
az több időt tud szánni erre, mint aki tíz éven át tanulja?
Ha nem, akkor a könyve téves információkat tartalmaz.
Tudtam.
Egy ilyen buta nőnek nem lett volna szabad idejönnie.
Várj, Kazuko!
Csak tanulni akartam öntől.
Elég legyen már ebből!
De...
Te jó ég! Rendben!
Keressen fel a házamban!
Megtanítom az alapokat.
Megadom az elérhetőségeinket.
Köszönöm szépen!
Megríkattam egy nőt.
Még mindig jó vagyok.
Aki bölcs, ha már kótyagos is, örül.
Úgyhogy hadd váljak bölccsé ezzel a csészével!
Ez lesz az utolsó ma estére, jó?
Az apám a demencia jeleit kezdte mutatni.
Amikor Hosoki először találkozott vele,
szerintem észlelte ezeket a jeleket.
Körülbelül egy hónappal később
Hosoki eljött hozzánk, hogy megtanulja az alapokat apámtól.
Jó napot, Yasunaga úr! Azért jöttem, hogy tanuljak öntől.
Fogadja el ezt az elismerésem jeléül!
Első osztályú szaké Niigatából.
Köszönjük az ajándékot!
Apa!
Ma lesz az orvosi vizsgálatod. Kérlek, ne dohányozz!
Szólni fogok, ha lejárt az ideje.
Más szóval a Ji csing lényege az,
hogy miképpen igazodunk a jin és a jang találkozásából fakadó változásokhoz.
A változásokat hozó pillanatok
ennek a 64 hexagramnak az alakjában jelennek meg
Ez annyira bonyolult, hogy alig tudok eligazodni benne.
Talán egy ilyen alacsony származású nőnek nem kellett volna ennyire elbíznia magát.
Vimalakírti, aki Buddha tanításait terjesztette a Vimalakírti szútrában,
részeges volt, és szerencsejátékos.
A tudás szempontjából irreleváns az ember társadalmi státusza.
Nos, az ital és a szerencsejáték világában én sem vagyok járatlan.
Beengedne egy kis friss levegőt?
Persze.
A tudás nem olyan dolog,
ami az íróasztal előtt ülve elérhető.
Az igazi tudást
csakis a mindennapokat átélve érhetjük el.
Átélt tudás?
Ez az én filozófiám.
Az átélt tudás.
Én...
mindent elveszítettem a háború idején.
A bombázások porig rombolták az otthonomat,
az apám és a bátyám pedig ütközetben halt meg.
Az evakuáció után
hallottam a császár beszédét, amit ön nézett át.
Miután visszatértem Tokióba,
segítettem az anyámnak az éttermében,
de az nem volt elég ahhoz, hogy megéljünk belőle,
úgyhogy otthagytam az iskolát, és az éjszakai életben kezdtem dolgozni.
Nagyon naiv voltam.
Egy férfi majdnem eladott,
a férjem családja terrorizált...
és egy csaló miatt...
több száz milliós tartozásom lett.
Megjártam a poklot.
És ez még nem minden.
A jakuzák rabszolgaként kezeltek.
Megmentettem valaki életét, aki cserébe elárult engem.
Többször is gondoltam arra,
hogy véget vetek az életemnek.
Nem vagyok tökéletes ember.
A múltban kudarcot vallottam, és ártottam másoknak,
de tanultam ezekből.
Minden bukás után sikerült felállnom,
és az volt a túlélésem záloga, hogy egyre erősebb lettem.
Mindezek után
eléggé kiismertem a világot ahhoz, hogy ideülhessek ön elé.
Ez volt
az én tanulási folyamatom.
Lenyűgöző.
Tessék?
Ez...
a tökéletes példája az átélt tudásnak.
Köszönöm!
Nem érdemlek ilyen dicséretet.
Rég volt már,
hogy ilyen élő és emberi szavakat hallottam.
Manapság mással sem találkozom,
csak üres fecsegéssel és hízelgéssel.
Ez szánalmas azok számára, akik az átélt tudás eszméjét követik.
Elnézést!
Mindjárt lejár az idő.
Mindjárt kezdődik a vizsgálat. Kérlek, kezdj el készülődni.
Yasunaga úr!
Tessék!
Ez a klubom.
Nézzen be hozzánk, ha a környéken jár!
Időnként kell egy kis kikapcsolódás.
Röviddel azután
az apám egyik nap szó nélkül elment otthonról, és nem jött haza.
- Keresd meg! - Jó.
Habár már a demencia jeleit mutatta,
ez a viselkedés egyáltalán nem vallott rá.
Kérem, hívjon, ha megtud valamit!
Értem.
Viszonthallásra!
Yasunaga úr, most már itthon van.
Apa!
Kisasszony!
Örülök, hogy itt van.
Jaj, apa! Mi történt? Apa!
Mi miatt ivott ilyen sokat az apám?
Amikor Yasunaga úrral voltam, el kellett mennem elintézni valamit.
Sokat ihatott, amíg nem voltam vele.
Nem mondta, hogy önnel találkozik.
Nem lett volna szabad magára hagynom.
Nem, elnézést a kellemetlenségért, amit az apám okozott.
Elég sokat dohányzott is.
Legközelebb odafigyelek majd rá.
Mondja meg neki, hogy szívesen látjuk!
Azok után az apám
egyre gyakrabban járt el Hosoki klubjába.
- Narancslevet kérek. - Máris.
Aggódtam érte,
ezért megkértem a tanoncát, hogy kövesse őt.
Azt látta, hogy Hosoki el sem mozdult az apám mellől,
és folyamatosan alkohollal itatta őt.
Aztán hazavitte az apámat a saját lakásába.
Miután az anyám elhunyt,
minden tekintetben én gondoskodtam az apámról.
Sokan imádták az apámat,
és én álltam legközelebb hozzá.
Nagyon büszke voltam erre.
Hosoki pedig elvette ezt öntől?
Már nem bírtam tovább,
úgyhogy kérdőre vontam az apámat.
Miért vágsz ilyen ijesztő arcot?
Mit akarsz azokkal?
Kazuko azt kérte, tanítsam meg neki, hogyan kell értelmezni a kalligráfiát.
Legutóbb is ezt mondtad, és semmit nem hoztál haza.
Mi?
Nem emlékszem rá.
Ugye nem adtad oda őket Hosokinak?
Apa!
Kérlek, ne találkozgass vele!
Towako!
Ki miatt mondod ezt?
Természetesen miattad.
De nem csak azért.
A családunk neve miatt is.
Az elhunyt anyám miatt.
Nem!
Magad miatt mondtad, nem igaz?
Ne körülöttem forogjon az életed!
Abban a korban vagy, amikor a saját életedet kellene élned.
Én is azt teszem.
Még egy kicsit.
Menni fog.
Ez az! Szép munka.
Tessék!
Köszönöm!
Most pedig pecsételjük le, jó?
Persze.
Így ni!
Köszönöm!
Yasunaga úr, azt reméltem, hogy ajánlást ír a következő könyvemhez.
Persze.
Nekem adja a függőtekercset, amit hozott?
Persze.
A jutalma.
Tessék!
Jól van.
Igen?
Towako!
Kazuko!
- Kérek még italt! - Elnézést!
Innom kell!
Apa!
Shizuko!
Shizuko, mit keresel itt?
Apa, térj már észhez! Towako vagyok!
Anya hogy lehetne itt?
Te jó ég!
Most elmegyünk.
Towako!
Figyeljen rám!
Az apja a saját akaratából van itt.
Nem volna szabad beleavatkoznia.
A saját akaratából?
Maga az, aki csellel idecsalta őt.
Félreérti a helyzetet.
Yasunaga úr tanítványa vagyok.
Egy tanítványnak teljesítenie kell a mestere kívánságait.
Azok után, hogy leitatja őt?
Maga nem tanítvány.
Átlátok magán.
Szégyentelen nőszemély!
Vigyázzon!
Lehet, hogy Yasunaga úr az apja,
de attól még ne bízza el magát ennyire!
Shizuko!
Micsoda boldogság!
Most...
újra szabadon száll a lelkem!
Apa!
Apa! Jól vagy?
Apa!
Térj magadhoz!
Rajta! Apa!
Az apám életben maradt,
de válságos volt az állapota.
Ennek ellenére...
Baj van. Itt van az a nő.
Mi?
Erre jöjjenek!
Tűnjön innen!
Idegeneknek nincs helye itt.
Idegeneknek?
HÁZASSÁGI SZÁNDÉKNYILATKOZAT
YASUNAGA MASATAKI HOSOKI KAZUKO
Ez...
FÉRJ: YASUNAGA FELESÉG: HOSOKI
HÁZASSÁG BEJEGYZÉSE
Az apád felesége jött látogatóba.
Engedj be hozzá!
- Asszonyom! - Zárd be!
Nyisd ki az ajtót!
Nyisd ki!
Hadd lássam a férjemet!
A felesége vagyok! Hadd lássam a férjemet!
Kérlek!
Nyisd ki!
Abban a pillanatban
arra gondoltam,
hogy soha életemben nem fogok megbocsátani ennek a nőnek.
Nyisd ki az ajtót!
Hadd lássam a férjemet!
Kérlek!
Hadd lássam a férjemet!
Elnézést, hogy késtem.
Régóta nem csináltunk ilyet.
Legutóbb még a válásunk előtt találkoztunk Reina nélkül.
Miről akartál beszélni?
Nem beszélgethetünk egy kicsit?
Ugye Hosokiról van szó?
Hogy áll a könyv? Haladsz vele?
Nem, még csak most kezdtem el írni.
Értem.
Bökd már ki végre, hogy mit akarsz!
Hosoki Kazuko mai napig kapcsolatban áll a jakuzákkal,
és átveri az embereket, nem igaz?
Szép kis múltja van. Sok mocskot találhatsz róla.
Ki mondta ezt?
A magazinunk fel akarja tárni Hosoki sötét oldalát.
Hosoki megtudta, és le akarja tiltani a sztorit.
Megfenyegetett minket az ügyvédjeivel.
Mi viszont nemet mondtunk neki.
Minori!
Ugye kábé két hónapja kaptad az ajánlatot?
Igen. Miért?
Akkor indult el a leleplező kampányunk.
Veled akarja elterelni a figyelmet.
Pozitív hangvételű könyvvel akarja ellensúlyozni a cikkünket.
Tudom, mennyire vágysz erre. Be akarod bizonyítani, hogy tévedtem.
De ezt most vissza kellene mondanod.
Egy ilyen könyvvel tönkreteszed a karrieredet.
Tessék, asszonyom!
Értem. Csak a baj van vele.
Semmi baj. Van egy tervem.
Köszönöm, Teppei.
Manapság jobban kell vigyáznunk, úgyhogy postán küldöm a fizetségedet.
Jól van. Viszonthallásra!
A feliratot fordította: Szűcs Imre